Diari Oficial de la Generalitat Valenciana


Sumari del DOGV 6792, del 08-06-2012 (2012/5550)

RESOLUCIÓ de 31 de maig de 2012, de la subsecretària de la Conselleria d'Educació, Formació i Ocupació, per la qual es nomenen òrgans de selecció que han de jutjar el procediment d'accés als cossos de catedràtics d'Ensenyança Secundària i catedràtics d'escoles oficials d'idiomes, convocats per l'Orde de 22 de desembre de 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6792

Data del DOGV
:   08-06-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/5550


Data del document
:   31-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de maig de 2012, de la subsecretària de la Conselleria d'Educació, Formació i Ocupació, per la qual es nomenen òrgans de selecció que han de jutjar el procediment d'accés als cossos de catedràtics d'Ensenyança Secundària i catedràtics d'escoles oficials d'idiomes, convocats per l'Orde de 22 de desembre de 2009. [2012/5550]
De conformitat amb el que establix l'Orde de 22 de desembre de 2009, de la Conselleria d'Educació (DOCV de 30 de desembre), i una vegada realitzat el sorteig previst en l'apartat 2 de la base 5 de les que regixen la convocatòria del procediment d'accés als cossos de catedràtics d'Ensenyança Secundària i catedràtics d'escoles oficials d'idiomes, esta Subdirecció General de Personal Docent ha resolt:
Primer
Nomenar els tribunals que figuren en la relació que s'inserix com a annex I d'esta resolució, que hauran de valorar els mèrits dels aspirants i dur a terme el desenrotllament del procediment.
Segon
Nomenar, així mateix, la comissió de coordinació, segons disposa l'apartat 10 de la base 5 de la convocatòria, que estarà formada pels presidents de cada un dels tribunals, i el president i secretari de la qual són els que figuren en l'annex II d'esta resolució.
Tercer
Els membres dels òrgans de selecció hauran d'abstindre's d'intervindre, i ho notificaran a la Subdirecció General de Personal, quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
El termini per a manifestar l'abstenció serà de 10 dies comptats a partir de l'endemà de la publicació d'esta resolució en el Diari Oficial de la Comunitat Valenciana.
Quart
Els aspirants podran recusar els membres dels tribunals i de la comissió de coordinació quan concórreguen en ells circumstàncies de les previstes en l'apartat anterior.
Quint
Els òrgans de selecció que actuen en este procediment d'accés tindran dret a la indemnització per raó del servici prevista en el Decret 24/1997, d'11 de febrer, modificat pel Decret 64/2011, de 27 de maig.
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant de la Subsecretaria de la Conselleria d'Educació, Formació i Ocupació en el termini d'un mes des de l'endemà de ser publicada, o directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de ser publicada.
València, 31 de maig de 2012.- La subsecretària, p. d. (R 20.04.2012, DOCV núm. 6773, de 27.04.2012), el subdirector general de Personal Docent: Jesús Carbonell Aguilar.ANNEX II
President de la comissió de coordinación
COLOMAR GISBERT, SALVADOR
Secretària de la comissió de coordinació
CAMBRILS MIRALLES, ELVIRA